CultSurfing és un programa impulsat per l'Institut de Cultura de Barcelona i la Direcció General de Cultura Popular i Associacionisme Cultural de la Generalitat de Catalunya ideat per a crear connexions entre projectes culturals singulars dels Països Catalans.
L'objectiu és catalogar, connectar i donar visibilitat a projectes culturals singulars en territori de parla catalana organitzats i/o produïts per entitats empreses, administracions, artistes, etc...que volen ampliar el seu ressò i millorar el seu finançament.
CultSurfing és una xarxa per descobrir nous projectes, intercanviar experiències i establir connexions entre àmbits culturals i territoris.
Cultsurfing 2017 es celebrà el 25 i 26 d'octubre a l'espai Fabra i Coats - Fàbrica de Creació de Barcelona i va acollir el Cultsurfing Festival Artsy/Fabra i Coats per a festivals en fase de creació:
La quarta edició de Cultsurfing, celebrada a Palma el 2016, va comptar també amb el suport de l'Àrea de Cultura de l'Ajuntament de Palma i l'Institut d'estudis Baleàrics.
A continuació podreu veure els projectes del món associatiu de parla catalana que van ser seleccionats per a ser-hi presentats:
Cicle de jam-sessions d'actors i concerts a partir de textos inèdits de dramaturgs del nostre territori.
Cada vetllada consisteix en la lectura dramatitzada de dos textos inèdits, un concert i una jam session actoral.
Un grup de treballadores del camp audiovisual i social porten a terme aquest projecte amb l'objectiu d' apoderar i facilitar l'expressió de les persones mitjançant la innovació i l'experimentació audiovisual.
Es dediquen a l'audiovisual comunitari i participatiu.
L'Elixir és un festival poètic que va néixer el juny de 2013 en coproducció amb el Centre d'Arts Escèniques de Terrassa (CAET) amb l'objectiu d'apropar la poesia al gran públic en un format fresc i atractiu.
Festival de petit format, d'un o dos dies de durada, que vol apropar la música i la dansa de qualitat al Pirineu.
Inclou concerts de diferents estils musicals i les " mudes ", peces curtes (de 2 a 15 min.) fruit de la col·laboració entre músics i ballarins i creades específicament per al festival.
Forn de teatre Pa'tothom és una entitat de Barcelona especialitzada en Teatre de l'Oprimit (A. Boal) amb el que desenvolupa diferents projectes per a la defensa dels Drets Humans, la lluita per a l'eradicació de pràctiques que generen exclusió social i en la cerca de models socials alternatius.
També ha desenvolupat la seva escola amb línies pedagògiques pròpies.
Grand Tour és un viatge a peu obert a tothom, on cada dia artistes de diverses disciplines presenten i ofereixen el seu art als caminants que els acompanyen.
El 2015 Grand Tour va recórrer les comarques de Girona i Osona amb un total de 220 caminants, 108 artistes i gairebé 1.000 participants a les moltes i variades activitats que s'hi van realitzar durant el recorregut.
L'estiu de 2016, la Nau Côclea, promotora d'aquest projecte, va seguir el traçat espiral inicial tot reprenent-lo a l'Escala, per anar a Cadaqués, Portbou, Cervera, Banyuls, les Alberes, Ceret, tot el Vallespir fins al Coll d'Ares, la zona d'alta muntanya de la capçalera del Ter i Núria per acabar a Ribes de Freser i Ripoll.
En total 229 kilòmetres del mar a la muntanya.
Parking Shakespeare és una c ompanyia de teatre que cada estiu ofereix una obra de teatre de William Shakespeare a l'aire lliure, a 360 graus i d'entrada gratuïta.
RTd'A (Riudebitlles Territori d'Art) és una associació oberta d'artistes visuals que acull tots els artistes de Sant Pere de Riudebitlles.
Actualment treballen en la gestió de Cal Xerta, un antic molí paperer en procés d'habilitació per part de l'Ajuntament del municipi per convertir-lo en un espai de difusió i creació d'art contemporani en totes les seves facetes.
RTd'A ja fa més de divuit anys que organitzen la Biennal d'Art Riudebitlles sobre paper, que el 2016 va celebrar la quarta edició; el Glop d'Art, amb la tercera edició ja realitzada amb èxit, i exposicions regulars com "Made in Japan" o el "Cafè des voyageurs".
Els espais dels quals disposen actualment al municipi són l'HD Riudebitlles, l'espai Satan i puntualment bars i tabernes.
També organitzen tallers de literatura i arts plàstiques i visuals amb la col·laboració d'altres entitats.